Държавен вестник, бр. 80, 2019 г., стр. 67

БРОЙ  80	
Д Ъ Р Ж А В Е Н  В Е С Т Н И К 	
СТР.  67  
БЪЛГАРСКА НАРОДНА БАНКА
НАРЕДБА № 18
от 3 октомври 2019 г.
за контрол върху качеството на банкнотите 
и монетите в наличнопаричното обращение
Г л а в а  п ъ р в а
ПРЕДМЕТ
Чл. 1. С тази наредба се определят усло­
вията и редът за:
1. възпроизвеждане на български банкноти 
и монети;
2. замяна на повредени български банк­
ноти и монети;
3. задържане, проверка и експертна оцен­
ка на банкноти и монети, които пораждат 
съмнения, че са неистински или преправени;
4. отделяне на негодни за наличнопарично­
то обращение български банкноти и монети;
5. използване на машини за сортиране и 
машини за самообслужване, общо наричани 
„машини“; 
6. наблюдение и контрол за спазване 
изискванията за банкнотите и монетите в 
наличнопаричното обращение на Закона за 
Българската народна банка, на тази наредба и 
на издадените указания по нейното прилагане.
Г л а в а  в т о р а
ВЪЗПРОИЗВЕЖДАНЕ НА БЪЛГАРСКИ 
БАНКНОТИ И МОНЕТИ
Раздел І
Общи положения
Чл. 2. Възпроизвеждане на българска банк­
нота или монета се извършва след писмено 
съгласие от Българската народна банка (БНБ).
Чл. 3. (1) Възпроизвеждане на българска 
банкнота или монета означава изработване на 
копие върху материален носител или в елек­
тронен вид на цялата или част от българска 
банкнота или монета съгласно характеристи­
ките, обнародвани в „Държавен вестник“ и на 
интернет страницата на БНБ, което наподобява 
или създава общо впечатление за българска 
банкнота или монета независимо от:
1. размера на образа;
2. материалите или техниките, използвани 
за изработване на копието;
3. добавянето на елементи или илюстра­
ции към изображението, които не са част от 
банкнотата или монетата;
4. промените в дизайна на банкнотата или 
монетата, например буквите, цифрите или 
символите.
(2) Изискванията за възпроизвеждане се 
прилагат за всички емисии български банк­
ноти и монети, включително за тези, които 
не са в обращение.
Чл. 4. (1) Лице, което желае да възпроиз­
веде българска банкнота или монета, подава 
в БНБ Заявление за възпроизвеждане на 
българска банкнота или монета по образец 
(приложение № 1).
(2) За да се произнесе по заявлението по 
ал. 1, БНБ може да изиска писмено от заяви­
теля документи и/или информация във връзка 
с посочените в заявлението обстоятелства.
(3) Подуправителят на Българската народна 
банка, ръководещ управление „Емисионно“, 
се произнася по заявлението по ал. 1, като 
дава съгласие или отказва да даде съгласие 
в срок до 5 работни дни от датата на пода­
ване на заявлението, съответно от датата на 
получаване на поисканите документи и/или 
информация по ал. 2.
(4) Българската народна банка може моти­
вирано да откаже да даде писмено съгласие 
за възпроизвеждане на българска банкнота 
или монета, дори да са спазени изискванията 
за възпроизвеждане по чл. 5, съответно по 
чл. 6, ако възпроизвеждането на българска 
банкнота или монета води до:
1. нарушение на нормативен акт;
2. уронване на престижа и авторитета на 
паричната единица на Република България;
3. уронване на престижа и авторитета на 
Българската народна банка;
4. уронване на човешкото достойнство, 
морала и добрите нрави.
Раздел ІІ
Изисквания за възпроизвеждане на българ­
ски банкноти
Чл. 5. Копието на българска банкнота 
трябва да отговаря поне на едно от следните 
изисквания:
1. при едностранно копие на българска 
банкнота размерът на копието да е най-мал­
ко 125 % или най-много 75 % едновременно 
от широчината и дължината на съответната 
банкнота;
2. при двустранно копие на българска 
банкнота размерът на копието да е най-мал­
ко 200 % или най-много 50 % едновременно 
от дължината и широчината на съответната 
банкнота;
3. при копия на елементи от оригиналните 
изображения върху българска банкнота тези 
елементи да не са изобразени на фон, напо­
добяващ банкнота;
4. при едностранно копие на българска 
банкнота, изобразяващо част от лицевата 
или обратната страна на българска банкно­
та, тази част да е по-малка от една трета от 
истинската лицева или обратна страна на 
съответната банкнота;
5. при едностранно или двустранно копие 
на българска банкнота в размер, съответстващ 
на размера на съответната банкнота, копието 
да е изработено от материал, различен от 
хартия, който е ясно отличим от материала, 
използван за производство на банкнотата;